Wanda Grimsgaard

Wanda Grimsgaard (født 25. november 1957 i Bærum) er en norsk grafisk designer, professor i visuell kommunikasjon og forfatter av boken Design og strategi (2018) Cappelen Damm Akademisk. Grimsgaard har siden 2012 vært ansatt som professor ved Universitetet i Sørøst-Norge, studiet for Visuell kommunikasjon. Frem til 2012 drev hun designbyrået Wanda Brand Identity i Oslo som særlig arbeidet med utvikling av visuell identitet for bedrifter og merkevarer, ved siden av å være sensor og undervise ved blant annet Kunsthøgskolen i Oslo, Kunst Musikk Design - Universitetet i Bergen og Designinstituttet. Tidligere har Grimsgaard vært medeier og partner i designbyrået Brand House. Hun har i flere år vært aktiv i Grafill, en norsk interesseorganisasjon for fagutøvere innen visuell kommunikasjon, deriblant som styreleder i perioden 2008 til 2012. 

 Eksterne lenker 
 Faglig bakgrunn og arbeidserfaring
 Presentasjon i www.designbasen.no
 Hjemmesider for Wanda Brand Identity

Kategori:Norske grafiske designere
Kategori:Personer fra Bærum kommune
Kategori:Fødsler i 1957